Thiane Lodge is in die Mabalingwe Natuurreservaat geleë en bied gehalteverblyf in 'n pragtige grasdakhuis. Dié keurige vakansiehuis spog met wit mure, groot houtdekke, hoë plafonne en uitsigte wat eindeloos oor die bosveld strek.
Die huis het 3 dubbelkamers met en suite-badkamers en lugversorging. Daar is 'n oopplan-sitkamer met 'n kaggel, 'n oopplan-kombuis en 'n eetkamer. Twee van die badkamers het baddens en storte, en die ander een het net 'n stort. Die kombuis het 'n hout-ontbyttoonbank en is toegerus vir selfsorg. In die eetarea is daar 'n eetkamertafel met 12 stoele. Die leefarea het glasdeure wat na 'n houtdek lei.
Teug aan 'n skemerkelkie op die dek en kyk hoe die son ondergaan, of geniet die uitsigte oor die vallei onder. Op die dek is daar ook 'n pragtige swembad en buite-braaigeriewe.